Na osnovu člana 98 stav 1 Zakona o visokom obrazovanju («Službeni list CG», br. 44/14, 47/15, 40/16, 42/17 i 71/17) i člana 41 Statuta Univerziteta Crne Gore,a na osnovu ovlašćenja iz Zaključka Upravnog odbora Univerziteta Crne Gore br. 02-137/4 od 20.06.2018. godine, rektor Univerziteta Crne Gore

raspisuje

**KONKURS**

**ZA UPIS STUDENATA U PRVU GODINU OSNOVNIH STUDIJA**

**UNIVERZITETA CRNE GORE ZA STUDIJSKU 2018/2019. – III upisni rok**

|  |  |
| --- | --- |
| **NAZIV ORGANIZACIONE JEDINICE UNIVERZITETA/STUDIJSKOG PROGRAMA** | **broj studenata za upis – III upisni rok** |
| **1. Biotehnički fakultet** | **29** |
| Animalna proizvodnja | 6 |
| Mediteransko voćarstvo | 12 |
| Kontinentalno voćarstvo | 11 |
| **3. Elektrotehnički fakultet** | **2** |
| Energetika i automatika | 2 |
| **4. Fakultet dramskih umjetnosti** | **22** |
| Drama i pozorište | 9 |
| Gluma | 4 |
| Film i mediji | 9 |
| **5. Fakultet likovnih umjetnosti** | **10** |
| Slikarstvo | 1 |
| Vajarstvo | 8 |
| Grafički dizajn | 1 |
| **6. Pomorski fakultet** | **19** |
| Pomorska elektrotehnika | 19 |
| **7. Fakultet za sport i fizičko vaspitanje** | **2** |
| Fizička kultura i zdravi stilovi života | 2 |
| **8. Fakultet za turizam i hotelijerstvo** | **37** |
| Turizam i hotelijerstvo | 37 |
| **9. Filološki fakultet** | **102** |
| Crnogorski jezik južnoslovenske književnosti | 16 |
| Srpski jezik i južnoslovenske književnosti | 21 |
| Italijanski jezik i književnost | 11 |
| Ruski jezik i književnost | 27 |
| Francuski jezik i književnost | 27 |
| **10. Filozofski fakultet** | **36** |
| Filozofija | 4 |
| Istorija | 12 |
| Geografija | 1 |
| Obrazovanje učitelja na albanskom jeziku | 19 |
| **11. Mašinski fakultet** | **80** |
| Mašinstvo | 54 |
| Drumski saobraćaj | 26 |
| **12. Metalurško-tehnološki fakultet** | **41** |
| Metalurgija i materijali | 30 |
| Hemijska tehnologija | 11 |
| **13. Muzička akademija** | **24** |
| Izvođačke umjetnosti | 17 |
| Opšta muzička pedagogija | 7 |
| **14. Pravni fakultet** | **11** |
| Pravne nauke-Bijelo Polje | 11 |
| **15. Prirodno-matematički fakultet** | **51** |
| Matematika | 19 |
| Fizika | 16 |
| Biologija | 16 |
| **UKUPNO** | **466** |

Ukupan broj mjesta na svakom studijskom programu povećava se za po 1 % po principu afirmativne akcije.

Prijave na konkurs podnose se u **srijedu, 29. avgusta 2018. godine.**

Pravo prijave na konkurs za upis na studije ima crnogorski državljanin i stranac, u skladu sa zakonom, koji je stekao odgovarajuću kvalifikaciju IV-1 podnivoa Nacionalonog okvira kvalifikacija.

Uz prijavu za upis, kandidat prilaže sljedeća dokumenta:

* originalnu diplomu o položenom eksternom maturskom, odnosno stručnom ispitu;
* originalna svjedočanstva o završenim pojedinačnim razredima srednjeg obrazovanja;
* diplomu “Luča” ili ekvivalentnu diplomu;
* kopiju biometrijske lične karte, a za strance odgovarajuću ličnu ispravu koja se izdaje u skladu sa
* posebnim propisom;
* diplomu (ili ekvivalentni dokument) o osvojenoj prvoj ili drugoj nagradi na državnom ili
* međunarodnom takmičenju iz predmeta koji su od značaja za nastavak obrazovanja.

Stranac podnosi i dokaz o poznavanju jezika na kome se izvode studije, izuzev u slučaju kada je završio srednju školu na jednom od jezika koji su u službenoj upotrebi u Crnoj Gori.

Lice koje je podnijelo zahtjev za priznavanje inostrane obrazovne isprave, a postupak priznavanja nije završen prije isteka roka za podnošenje prijave za upis, može uslovno konkurisati za upis i upisati se na osnovu potvrde da je pokrenut postupak priznavanja kod nadležnog organa. U slučaju da zahtjev za priznavanje inostrane obrazovne isprave ne bude okončan do početka studijske godine, bude odbijen ili ako inostrana obrazovna isprava, na daje pravo na upis na izabrani studijski program Univerziteta, smatraće se da upis nije ni izvršen.

U slučaju da kandidat podnosi duplikate umjesto traženih originalnih dokumenata, dužan je da kod predaje dokumenata potpiše izjavu da orginalna dokumenta nije iskoristio za ostvarivanje prava na upis na nekom drugom studijskom programu. Kandidat koji da netačnu izjavu biće eliminisan iz kvalifikacionog postupka.

Testovi iz dva predmeta od značaja za nastavak obrazovanja za kandidate koji nisu imali eksterni maturski, odnosno stručni ispit polažu se u **četvrtak, 30. avgusta 2018. godine.**

Prijemni ispiti za fakultete i akademije koji ih organizuju, a koji su dodatni uslovi za upis, polažu se prema rasporedu koji će biti istaknut na oglasnim tablama univerzitetskih jedinica, u periodu  **31. avgusta - 3. septembra 2018. godine.**

Upis kandidata i izdavanje uvjerenja izvršiće se zaključno sa **4. septembrom 2018**. **godine.**

Upis studenata na Univerzitet Crne Gore bliže je uređen Pravilnikom o bližim uslovima, kriterijumima i postupku upisa u prvu godinu osnovnih studija Univerziteta Crne Gore (Bilten UCG, br.432/18).

Pravilnik je objavljen na web stranici Univerziteta Crne Gore: [www.ucg.ac.me](http://www.ucg.ac.me).